CELEX: 62017TN0585
Language: el
Date: 2017-08-29 00:00:00
Title: Υπόθεση T-585/17: Προσφυγή-αγωγή της 29ης Αυγούστου 2017 — Alonso Goñi κ.λπ. κατά Ενιαίου Συμβουλίου Εξυγίανσης (SRB)

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/40
            
         Προσφυγή-αγωγή της 29ης Αυγούστου 2017 — Alonso Goñi κ.λπ. κατά Ενιαίου Συμβουλίου Εξυγίανσης (SRB)
   (Υπόθεση T-585/17)
   (2017/C 402/54)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: Pablo Alonso Goñi (Legutio, Ισπανία), Xabier Alonso Vicinay (Legutio), Leire Alonso Vicinay (Legutio) (εκπρόσωπος: R. García-Bragado Acín, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες ζητούν από το Γενικό Δικαστήριο:
   
               —
            
            
               κατόπιν των ενδεδειγμένων ελέγχων, να δεχθεί προς εκδίκαση την προσφυγή ακυρώσεως κατά της αποφάσεως SRB/EES/2017/08 της 7ης Ιουνίου 2017, σχετικά με την εξυγίανση της Banco Popular Español, και κατά της αποτιμήσεως στην οποία στηρίζεται η απόφαση αυτή και να τηρήσει τη διαδικασία των άρθρων 120 επ. του Κανονισμού Διαδικασίας του Δικαστηρίου·
            
         
               —
            
            
               δεδομένου ότι είναι πρακτικώς αδύνατον να αναστραφεί η εκτέλεση της ως άνω αποφάσεως, να υποχρεώσει το SRB να ανορθώσει τη ζημία των προσφευγόντων-εναγόντων, ίση προς την επένδυσή τους ή προς το ποσό το οποίο θα προσδιοριστεί κατά την εκτέλεση της δικαστικής αποφάσεως·
            
         
               —
            
            
               να καταδικάσει το Ενιαίο Συμβούλιο Εξυγίανσης στα δικαστικά έξοδα.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.